спрямо тези стоки не се прилагат условията на ангажимента.
 (45)
 В подкрепа на твърдението страните представиха пример за фактура от склад и таблица във формат Excel, в която са изброени някои фактури и съответните данни за контейнерите. Въпреки твърденията на страните, че може да бъдат предоставени всички документни доказателства, такива не бяха представени. Комисията отбелязва, че някои от стоките, за които се твърди, че не са били препродадени, са били внесени през 2013 г. Това означава, че стоките се съхраняват в продължение на много години. Това означава и че като цяло при дейностите на това дружество връзката между вноса и сделките за препродажба е напълно прекъсната. С други думи, няма взаимовръзка между стоките, които се внасят, и тези, които се препродават. Такава система сама по себе си не може да бъде подложена на наблюдение и създава риск от спекулации по отношение на МВЦ.
 (46)
 Zhejiang Sunflower и свързаният с него вносител основават също така твърдението си на точка 3.8 от ангажимента. В съответствие с тази точка във фактурата за препродажба е трябвало да се спазва МВЦ, така както тя е определена през тримесечието, предхождащо датата на фактурата за препродажба. Според тяхното тълкуване това означава, че ако продажбата се извърши след повече от едно тримесечие след влизането в сила на регламента за отмяната, вече не съществува МВЦ за предходното тримесечие. В резултат на това свързаният вносител би могъл свободно да продава на избраната от него цена.
 (47)
 Такова тълкуване на ангажимента не е съвместимо с общата структура и духа на ангажимента (18). В текста на ангажимента и по-специално в точка 3.1 от него производителите износители се задължават да спазват МВЦ и в случаите, когато вносът се извършва чрез свързан вносител. Следователно няма съмнение, че МВЦ се прилага по отношение на фактурите за препродажба независимо от датата на тяхното издаване. Спрямо стоките, внесени в рамките на ангажимента, се прилагат условията на ангажимента до продажбата им на първия независим клиент. Следователно ако е издадена фактура за препродажба повече от едно тримесечие след влизането в сила на регламента за отмяната, МВЦ за последното тримесечие продължава да се прилага, тъй като това е единствено възможното тълкуване, при което точка 3.8 от ангажимента е съвместима с общата структура и духа на ангажимента, и по-специално с точка 3.1.
 (48)
 Комисията също отбелязва, че както е посочено в съображение 23, Zhejiang Sunflower е създало система за търговия с цел измама (например с незаконни комисионни възнаграждения, занижаване на стойността на услугите с цел измама) със свързания с него вносител в Съюза с цел продажба на слънчеви панели под МВЦ. Следователно всички сделки и свързани с тях фактури за слънчеви панели, продадени от Zhejiang Sunflower чрез свързания с него вносител на пазара на Съюза, се считат за засегнати от тази система за търговия с цел измама, независимо от това дали тези панели са били препродадени, или не, на независими клиенти в Съюза.
 (49)
 Във всеки случай според твърденията на Zhejiang Sunflower и свързания с него вносител само част от количествата по съответните фактури във връзка с ангажимента са били, както